**Iklanberény Községi Önkormányzat Képviselő-testületének 8/2016. (X. 18.) önkormányzati rendelete**

**az egészségügyi alapellátás körzeteiről**

Iklanberény Községi Önkormányzat Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában foglalt feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró alapellátásért felelős Nemzeti Fejlesztési Intézet, mint országos módszertani intézet véleményének kikérésével a következőket rendeli el:

1. § (1)1 A háziorvosi és gyermekorvosi ellátást a bői székhelyű területi ellátási kötelezettséggel rendelkező háziorvos látja el.

(2) A fogorvosi alapellátási körzet: Bő, Bük, Lócs és Iklanberény közigazgatási területe, székhelye: Bük.

(3) Az alapellátáshoz kapcsolódó háziorvosi ügyeleti ellátás: Bő, Bük, Csepreg, Chernelházadamonya, Gór, Iklanberény, Lócs, Mesterháza, Nagygeresd, Nemesládony, Sajtoskál, Simaság, Tompaládony, Tormásliget és Tömörd közigazgatási területe, székhelye: Bük. A fogorvosi ügyeleti ellátás székhelye: Szombathely.

(4) A védőnői ellátást a bői védőnői szolgálat nyújtja, ellátási körzet: Bő, Gór, Chernelházadamonya, Répceszentgyörgy, Mesterháza, Lócs és Iklanberény közigazgatási területe.

(5) Az iskola-egészségügyi ellátást a büki székhelyű védőnői szolgálat és a büki székhelyű gyermekorvos látja el.

2. § (1) Ez a rendelet a kihirdetését követő napon lép hatályba.

(2) Hatályát veszti az önálló orvosi körzetekről szóló 5/2002. (VII.8.) önkormányzati rendelet.

Berényi Pál sk Dr. Tóth Ágnes sk

polgármester jegyző

**1 Módosította: 6/2018.(V. 30.) önkormányzati rendelet, hatályos 2018. május 31.**